iyang biyayang sinasabi mo na dadating sa iyo pag ikaw ay nalilibing na, ay hindi mo maaasahan. mabuti na lang kung ikaw ay papasukin sa pinto ng langit, at kung hindi?, at kung doon sa isang pinto ka mapasuot?. hindi po ako dapat magtakha,. presidente ang salo ng binata hindi po ako dapat magtakha sa mga sinasabi ninyo. ang mga ganyang paghahakang bulok ay palasak na palasak pa nga dito sa atin. para sa mga gaya ninyo, ang buhay ng tao ay dapat gugulin sa loob ng isang palasyong ginto, sa laot ng kariwasaan at lubos na ginhawa. para sa inyo, ang layong dapat sikapin ng lahat ay ang makapagtayo ng mga kamalig ng salapi. ang salapi, sa mga gaya ninyo, ay katumbas ng lahat; salapi ang una, at salapi ang katapustapusan; kung walang salapi ay walang ligaya. para sa inyo, ang tao ay dapat tumalikod sa lahat, dapat isatabi ang mga katungkulan, isalimot ang pag ibig sa bayan, lahi, matwid, at karangalan, kung ito ay kakailanganin upang lumagi sa pagkamasalapi . ang sabad ni kapitang memo.